ปกติเมื่อก่อนผมจะได้ทานผลิตภัณฑ์ของ Royce เวลาที่มีคนรอบตัวผมไปเที่ยวญี่ปุ่นและซื้อกลับมาฝากครับ และก็นานๆครั้งกว่าจะได้ลิ้มรสซักทีนะครับ แต่เมื่อไม่นานมานี้ Royce มาเปิดที่เมืองไทยทำให้ได้ทานบ่อยขึ้น ... แต่ผมก็ยังไม่เคยซื้อเองซักที ได้แต่ทานของฟรีมาตลอดนะครับ จนเมื่ออาทิตย์ที่แล้วผมมาที่ The Mall บางแค เดินมาเจอเคาน์เตอร์ของ Royce ซะงั้น เลยแวะซื้อฝากเด็กๆซักหน่อยนะครับ ^^

ร้าน Royce สาขา The Mall บางแค อยู่ชั้น G ในโซนศูนย์อาหาร ร้านเป็นเคาน์เตอร์ที่มีขนาดค่อนข้างกว้าง ตกแต่งดูดีทีเดียวครับ ร้านมีพนักงานประจำร้านอยู่ 1 คน บริการดีครับ คอยแนะนำตลอดว่าสินค้าทางร้านเป็นยังไงบ้าง แถมยังมีสินค้าตัวอย่างให้ลองชิมด้วยครับ ซึ่งก็จะเป็น Chocolate ที่เป็นสินค้าหลักของร้าน ... สินค้าของร้านมีหลายอย่างให้เลือกนะครับ ซึ่งที่ผ่านมาผมเคยทานแค่ Chocolate กับ Potatochip เท่านั้น ครั้งนี้พอเห็นว่ามีหลายๆอย่างแล้ว ผมก็ยากลองไปหมดเลย .. แต่!!! เดี๋ยวก่อนนนน ลองดูราคาก่อนนนนนนนะจ๊ะ 555 ราคาแรงทีเดียวเลยครับ เฉียด 500 บาทต่อชิ้นกันทั้งนั้นเลย ^^” ทำเอาต้องตัดใจเลือกเอาอันที่คาดว่าเด็กๆชอบที่สุดนะครับ ซึ่งก็คือ Potatochip Chocolate ครับ ^^

ในครั้งแรกนี้ซื้อไปฝากเด็กๆ 2 อย่างคือ Potatochip Chocolate “Original” 495 บาท และ Potatochip Chocolate “Fromage Blanc” 495 บาท ครับ แค่ 2 กล่องก็เกือบ  1000 แล้ววว 555 
** ทางร้านรับชำระด้วยบัตรเครดิตนะครับ **

… Potatochip Chocolate “Original” : ด้านนอกเป็นกล่องกระดาษ เมื่อแกะออกก็จะเจอห่อพลาสติกอีกชั้น ขนาดของห่อก็ประมาณ เลย์ห่อใหญ่สุด เมื่อแกะห่อออกก็จะเจอมันฝรั่งเคลือช็อคโกแลตชิ้นหนาๆด้านใน ปริมาณดูน้อยเมื่อเทียบกับขนาดของห่อ (อารมณ์เหมือนมันฝรั่งทั่วไปที่แกะห่อมาแล้วมีอยู่นิดเดียว) น้ำหนักจะอยู่ที่ 190 กรัมครับ .. มาถึงรสชาติ... ต้องบอกเลยว่าอร่อยมากครับ รสชาติหวานของช๊อคโกแลตรวมกับรสเค็มจากมันฝรั่งชั่งเข้ากันดีมากครับ มันฝรั่งก็กรอบกำลังดี เรียกได้ว่าถ้าได้ทานก็จะอร่อยจนหยุดทานไม่ได้เลยครับ แต่ก็ต้องตัดใจให้ได้ เพราะมันมีน้อยยยย ทำเอาต้องตั้งกฎเลยว่าเวลาทานทีนึง ทานได้ไม่เกิน 5 ชิ้น ครับ จะได้ทานกันทั่วทุกนครับ 555

… Potatochip Chocolate “Fromage Blanc” : เหมือนรสดั่งเดิมครับ แต่เปลี่ยนเป็นเคลือบด้วย Cheese-flavored White Chocolate อร่อยไม่แพ้กันครับ รสนี้จะหอมกลิ่นชิสเล็กน้อย และมีรสหวานนุ่มๆครับ โดยส่วนตัวผมชอบรสนี้มากกว่าแบบดั่งเดินนิดนึงครับ ^^

โดยรวม ต้องบอกเลยว่า "ไม่ควรพลาด" ควรหาโอกาสลองซักครั้งนะครับ ถึงราคาจะสูง ปริมาณก็ไม่มาก แต่ก็คุ้มกับรสชาติที่ได้รับครับ ^^

ปล. ณ ตอนนี้ Royce มีสาขาอยู่ 4 สาขาคือ Siam Paragon , Emporium , Isetan Central World และ The Mall บางแค